Jos halutaan todistaa islamistit, terroristijärjestöt ja fundamentalistit oikeaksi, voimme olla välinpitämättömiä viattomista muslimeista.

Kiina pitää miljoonia uiguureja salaisilla leireillä. Uiguurit ovat yli 10 miljoonan ihmisen muslimivähemmistö Kiinassa. Kiinan julistettua sodan “terrorismia” vastaan, on ruvettu laittamaan kollektiivisesti kaikki muslimit keskitysleireille.

Tämä tapahtuu nyt.

Miettikää, että koko Syyria joutuisi keskitysleirille, koska isis ja al-qaeda riehuvat siellä. Tätä tehdään uiguureille. Tämä ei ole hyväksyttävää ja kansainvälisen yhteisön on tuomittava Kiinan toimet. Kollektiivinen rangaistus kokonaiselle kansanryhmälle ei ole humaania ja toimii polttoaineena jihadisteille rekrytoida lisää ihmisiä riveihinsä.



Jos halutaan todistaa islamistit, terroristijärjestöt ja fundamentalistit oikeaksi, voimme olla välinpitämättömiä viattomista muslimeista. Jos haluamme islamistit ja terroristit pois, meidän on autettava, että kerrottava viattomista ja sorretuista muslimeista. Kun kukaan muu ei välitä, kääntyvät muslimit islamistien puolelle.

Muslimi on myös islamistin uhri

Islamistit hyväksikäyttävät nuoria muslimipoikia itsemurhapommituksiin. He raiskaavat ja tappavat, sekä kylvävät kauhua ja pelkoa. Tytöillä ja naisilla ei ole mitään oikeuksia.



Muslimiviha on ällöttävää. Olen aina tuominnut sen täysin. Minun koko sukuni ovat muslimeja. Kun puhutaan islamisteista, ei puhuta kaikista muslimeista. On loukkaavaa muslimeja kohtaan, että suomalaiset saattavat kokea termin “islamisti” leimaavana muslimeja kohtaan. Se en ole minä, joka ajettelee automaattisesti muslimi = islamisti.

Päinvastoin. Meidän on reformoitava ja opittava ympäröivästä maailmasta. Islam tarvitsee liberaalin reformin, eikä se tapahdu muslimivihalla. Se tapahtuu islamin epäkohtien myöntämisellä ja liberaalien, että vapautta tavoittelevien muslimien tukemisella.



Kiinan toimet rikkovat ihmisoikeuksia

Islamin harjoittamista ja opetusta rajoitetaan. Uiguureille tarjotaan rahaa uuden kodin rakentamiseksi, mutta vastineeksi heitä vaaditaan raportoimaan naapureidensa epäilyttävästä uskonnollisuudesta. Uiguurien tietoliikennettä rajoitetaan ja heidän liikkumistaan valvotaan. Miljoonat uiguurit ovat keskitysleireillä pakkoassimilaatio projektien uhreja.













Sekulaarina henkilönä puolustan kaikkien oikeutta harjoittaa uskoansa ja kulttuuriansa rauhassa, mutta pidän myös uskonnon uhreista ääntä. Uskon ja kulttuurin rauhassa harjoittaminen ei saa kuitenkaan tarkoittaa toisten kulttuurien ja uskontojen alistamista.

Kun kritisoimme islamia ja islamismia, meidän pitää samalla olla empaattisia ja ymmärtäväisiä myös niitä kohtaan, joilla ei ole asian kanssa mitään tekemistä. Syyriassakin isis:n uhrit ovat pääasiassa muslimeja.

Tuokaa esille rohkeasti islamin epäkohtia, mutta pitäkää myös ääntä, kun viattomia muslimeja sorretaan.

Olen lopen kyllästynyt mustavalkoiseen ajatteluun näistä aiheista puhuttaessa. Toiset pitävät kaikkia muslimeja kollektiivisesti viattomina uhreina ja toiset kaikkia kollektiivisesti terroristeina. Meidän ei pidä alentua mustavalkoiseen ajatteluun, vaan myöntää se yksinkertainen fakta, että muslimeista löytyy kaikenlaisia ihmisiä, kuten mistä tahansa väestöryhmästä.



Tämä on vetoomukseni kansainväliselle yhteisölle ja muslimeille: pitäkää uiguurien puolia. Kiina on alistava kommunistinen diktatuuri, eikä Kiinan toimia pidä katsoa sormien välistä. Kiina ruokkii ekstremismiä ja islamismia teoillaan, että sortaa miljoonia viattomia ihmisiä. Se ei ole kenenkään intressien mukaista.

Jaa tämä artikkeli: Facebook

Twitter

Reddit

WhatsApp

